
Къулъкъужындэсхэр япэ йощ
«Къулъкъужын» спорткомплексым IэпщэрыбанэмкIэ и тренер Дыджэ Алим и гъэсэнхэм иужь- рей зэманым ехъулIэныгъэхэр къыщагъэлъагъуэ единоборствэ зэхэтымкIэ (ММА) екIуэкI зэхьэзэхуэхэм.
Иджыблагъэ къулъкъужындэсхэр хэтащ Урысейм и МЧС-м и Кавказ Ищхъэрэ щIыналъэ къудамэм и унафэщIым и Кубокым щыщIэбэна зэпеуэм. Лермонтов къалэм щекIуэкIа зэпеуэм кърихьэлIащ ныбжькIэ гупищу гуэша бэнакIуэ ныбжьыщIэу 200-м нэблагъэ. Къулъкъужын икIахэм абы къыщахьащ япэ увыпIэу 6, етIуанэу — тху, ещанэу — 2.
Щыбэна хьэлъагъ елъытауэ, па-шэ хъуащ Шыкуэ Аслъэн, Уэр- къуасэ Мурат, Щэрдан Алий, Емкъуж Беслъэн, ПщыхьэщIэ Рустам, Кумыщ Мурат сымэ.
Махуэщ Шумахуэ.
Ещанэ зэхыхьэгъуэ
Владикавказ щекIуэкIащ «Мирный Кавказ» щэнхабзэ-спорт фестивалым и еханэ зэхыхьэгъуэр. Абы кърихьэлIащ бэнакIуэ 300-м щIигъу. Фестивалым хэтащ КъБР-м IэпщэрыбанэмкIэ и федерацэм и гъэсэнхэр.
Ди бэнакIуэхэу КIэбышэ Алим, ДыщэкI Азэмэт, Бетыгъуэнхэ Сослъэнрэ Хьэсэнрэ, ЗекIуэрей Аслъэн, Шыбзыхъуэ Беслъэн, Урыс Алим, КIэфо Темырлан, Индрей Аслъэн сымэ зэхьэзэхуэм щытекIуащ. Иджыри ди щIалэ зыбжанэм къахьащ етIуанэ, ещанэ увыпIэхэри.
Спортсменхэр я гъэсэнщ Шэрджэс Заурбэч, Бетыгъуэн Руслан, Джэрий Хъусен, Куэцэ Мурат, Дзэгъэл Аслъэн сымэ.
Уэркъ Жыраслъэн.
